
Prome Minister di Aruba Evelyn Wever-Croes: 
Aruba ta recuperando 

Durante Conferencia di Prensa di Gobierno di Aruba dialuna 
mainta, Prome Minsiter Evelyn Wever-Croes, hunto cu Crisis 
Team, a enfatisa e imporancia pa nos sigui cuida apesar cu 
mayoria medida ta kita. For di e ultimo cifranan, por conclui cu 
Aruba ta bayendo bon ainda. Nos ta recuperando. 


"Nos a mira cu nos tin casi 85 mil turista cu a yega na luna di 
juni. Esaki ta duna nos pa luna di juni compara cu 2019 prome 
cu pandemia, un recuperacion di 85%. Nos a mira cu nos tin 
un di dos lifia crucero cu ta bin diamars cu ta Carnival Cruises. 


Pero nos no a yega ainda pasobra ainda tin casi 4 mil persona 
cu ta depende di FASE y 14 mil persona cu ta depende di 
subsidio di salario y nos compromiso ta cu e personanan aki 
pa nan por yega bek na e stabilidad di trabou y entrada. 


Awe nos no a bin pa busca ken pa culpa, awe nos a bin pa nos 
para keto na nos propio comportacion, na cosnan cu a bay bon 
y menos bon teniendo na cuenta cu awor e variante di Delta 
ta presente cu 32%. 3 siman pasa no tabata tin e variante aki 
presente. 2 siman e tabata na 19% y siman pasa na 32%. 


Mi kier a pidi tur ciudadano pa nos haci tur lo posibel pa evita 
cu e casonan ta bolbe aumenta. Pa cuminsa mester percura 
pa bo tin un forma di biba sano y cu bo sistema di inmunidad 
ta halto p'asina bo por encontra cu cualkier cos cu bin riba bo. 


Con nos ta ataka e virus aki? Laba man frecuentemente y si 
no por uza handsanitizer, tene distancia di otro y si no por, uza 
tapaboca, y si bo tin un sintoma so isola bo mes, keda paden 
y yama bo dokter pa bo haci bo test inmediatamente pa asina 
por gara e virus trempan sin cu e ta plama pa otronan. 


Nos ta na tempo, loke nos kier ta evita pa yega na medidanan. 
Hopi hende ta sigui tene nan mes na e cautela pero si tin un par 
di nos cu a lubida di ta extra cauteloso. Laga nos no lubida cu 
ainda nos ta bringando e guera aki contra un enemigo invisible 
y cruel pero e arma ta den nos man. Ban tene nos mes mas 
tanto posibel na e reglanan menciona pasobra nos ta stima 
nos mes, nos famia y nos ta stima Aruba y indudablemente 
nos lo vence tur e obstaculonan aki", Prome Minister Evelyn 
Wever-Croes a termina bisando. 

Prome Minister di Aru 


Durante Covid, Aruba a 
Diadomingo ultimo atardi, Prome Minister Evelyn Wever- 
Croes tawata presente na e inauguracion di e expo di Atelier. 
Representado su Colega Minister Xiomara Maduro, Prome 
Minister a gradici sr. Elvis Lopez y Atelier pa e invitacion. 
Esaki ta un expo hopi special, Dios su artistanan den tempo di 


Covid (God's artists in times of Covid) na unda e creatividad di 
artistanan a wordo exponi. 


Den sudiscurso na e ocasion, Prome Ministet a expresa: "Covid 
a trece retonan enorme desde maart 2020. Ciudadanonan di 
nos Pais a wordo forsa pa adapta y sacrifica, cada un di nos 
den nos propio manera. Sinembargo, Covid a forsa nos tambe 
pa ta mas creativo. Como un pais, artista y no artista, nos tur 
a mustra nos forsa creativo. Nos a encontra maneranan nobo 
pa deal cu e reto y limitacionnan cu e pandemia a forsa nos 
den dje. 


Berdaderamente mi ta sinti orguyo pa e manera cu e comunidad 
di Aruba a maneha e pandemia. E pandemia a influencia e 
creatividad di nos Arubianonan y esaki ta duna mi un alegria. 
Arte y cultura ta un parti importante pa E gobierno actual y 
den e siguiente gobierno arte y cultura lo tin un rol ainda mas 
importante. 


Na final di su discurso, Prome Minister a gradici tur participante 
pa kere den nan mes, den nan creatividad y tambe pa kere 
den Aruba. Premier a gradici tambe Atelier pa e iniciativa aki y 
pa ta tambe un socio activo di Gobierno di Aruba den promove 
arte y cultura. Prome Minister a laga un dicho conoci atras pa 
encurasha nos pa nunca stop di ta creativo: ‘Un artista ta dip 
su pincel den su propio alma y ta pinta su propio naturalesa 
den su cuadronan'. 


“Por fabor, nunca stop di pinta. Nunca stop di crea bo arte. Nos 
tur tin mester di dje. Nos generacionnan di futuro tin mester 
nos creatividad', Prome Minister a expresa. 


Prome Minister a disfruta di tur obra di creatividad presenta y 
na final a ricibi for di man di sr.Elvis Lopez un bunita recuerdo 
di su bishita. 





Gabinete Wever-Croes 








ba Evelyn Wever-Croes: 


mustra su forsa creativo 

Prome Minister di Aruba Evelyn Wever-Croes: 


TRABOUNAN PA FORMA E SIGUIENTE 
GABINETE TA DEN PROGRESO 


“Gobernador a duna mi 4 siman pa por logra esaki pero 
mi tin tur confiansa cu nos lo keda cla mas lihe pero nos 
mester tuma tempo si" 





A 


Diabierna siman pasa, Prome Minister Evelyn Wever-Croes 
a wordo nombra un biaha mas e formador pa e gobierno 
nobo door di Gobernador di Aruba, sefior Alfonso Boekhoudt. 
E trabounan a cuminsa caba. Prome Minister a indica cu e 
trabounan di formacion ta bay ta varios; un ta pa yega na un 
acuerdo di coalicion y gobernacion den lifianan grandi. Esaki 
awo ta den proceso. 


E reparticion di carteranan y ministerionan tambe ta algo cu lo 
mester cuminsa traha riba dje den e proximo dianan nos dilanti. 
Un parti hopi importante ta e screening pa cu e ministerionan 
cu tambe tin cu cuminsa ainda. Banda di e trabounan interno 
di e formacion tin tambe e trabounan di reuni cu stakeholders 
manera ta costumber di tur formador. Prome Minister a haci 
esaki tambe na 2017 y lo reuni cu stakeholders pa gobernacion 
2021-2025 tambe. Prome Minsiter a indica cu ta trahando riba e 
schedule pa wak cua ta tur e instancianan y deparatmentonan 
cu mester reuni cu nan y lo cuminsa reuni den curso di e siman 





aki. 


“Gobernador a duna mi 4 siman pa por logra esaki pero mi tin 
tur confiansa cu nos lo keda cla mas lihe pero nos mester tuma 
tempo si. Loke ta bay tuma mas tempo ta e screening pasobra 
e mester wordo haci bon. 


Trabounan pa forma e siguiente Gabinete ta den progreso. Mi 
no sa con lihe nos por keda cla. Ta aworaki nos a cuminsa 
y mi no a invita niun stakeholder ainda y tampoco mi a haci 
niun peticion ainda pa screening. Nos no a yega ainda na 
reparticion di carteranan ni apuntamento di ken ta bira minister. 
Nos ta na comienso ainda. E apuntamento como formador a 
drenta diabierna siman pasa y nos a cuminsa traha di biaha 
riba dje. Pa fin di siman aki mi lo mester por duna un update 
con e trabounan ta bayendo”, Prome Minister, Formador di e 
siguiente Gabinete a duna di conoce. 

Prome Minister di Aruba Evelyn Wever-Croes: 


COMO BON CIUDADANO BAN YUDA 








Ee PATES 


CAR 


PROTEHA NOS BIDA 


ARINO 












NaAruba tin varios epecie marino cu ta protehi. E ley nacional cu 
ta percura pa e proteccion di e especienan aki ta Ordenansa pa 
Proteccion di Naturalesa. (Natuurbeschermingsverordening). 
Segun nos leynan local, ta prohibi pa mata, captura, haci dafio, 
stroba of recoge webonan di especienan cu ta protehi. 


Especienan protehi 

Entre e especienan protehi ta hafia tur coral, varios yerbanan di 
lama, tur mata di mangel, tur sorto di Gutu (famia di Scaridae), 
Jacupeper, Djukfes, tribon bayena, Atlantic Blue Fin Tuna, 
kreft, tur calco, tur turtuga, bushi preto (diadema antillarum), 
strea di lama, cabaynan di lama, Hydrocorallina, Zaagvis, 
Manta, Rogans, 2 sorto di tribon martieu (Sphyrna mokarran 
y Sphyrna lewini), 3 cocolishi di e famia di Conus, Caribbean 
Crown Conch, y tambe tur bayena y delfin. 


Pakico proteha bida marino? 

Nos mester di nos bida marino, nanta forma parti di e ecosistema 
di balor grandi pa nos biodiversidad. Nos bida marino tambe ta 
di importancia pa nos industria economico mas grandi cual ta 


turismo y tambe nos industria di pesca. Un desaroyo balansa 
y sostenibel lo ta na beneficio di nos tur y por yuda restaura 
y mantene nos lama sano pa evita cu e ta bay atras. Pa e ser 
humano, un bida marino saludabel ta yuda cu “food security” y 
di e forma aki ta contribui tambe na e meta global di un futuro 
mas sostenibel, ‘Sustainable Development Goals’ (SDGs). 


Prome Minister Evelyn Wever-Croes ta haci un suplica na cada 
ciudadano di nos pais, pa como bon ciudadano, nos tur tambe 
semper keda aporta y cuida nos naturalesa. Cu aporte di cada 
ciudadano den cuido di nos bida marino, nos lo tin un lama 
mas sano y saludabel pa semper y nos lo mira miho desaroyo 
pa nos pais. 





Informacion di Gobierno transparente! 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER 





Minister di Husticia mr. Andin Bikker ta lamenta cu Parlamentario 
Miguel Mansur, den su prome reunion di Parlamento, ta mal 
informa nos comunidad. Minister mr. Andin Bikker a bay 
Parlamento pa, entre otro, haya aprobacion pa por cuminsa 
un sondeo di mercado (‘martkverkenning') den cuadro di 
un posibel solucion pa yega na 3 brandweertruck nobo pa 
Brandweer Aruba. Un sondeo di mercado no ta mara Pais 
Aruba na nada. 


Un mayoria amplio den Parlamento a compronde e concepto 
y bay di acuerdo pa cu un sondeo di mercado pa por tin mas 
informacion pa por yega na un solucion. “Ta remarcabel cu 
Miguel Mansur ta pretende di hiba politica di nivel, pero ta 
prome pa bira palabra y crea impresion eroneo y ademas e no 
a presenta ningun solucion di su banda, critica ta hopi facil”, 
asina minister Bikker a finalisa bisando. 

MINISTER ANDIN BIKKER A ENTREGA MAS 


MATERIAL NA GUARDA NOS COSTA 
Dos Pickup Ranger Raptor 


Diahuebs mainta Minister di Husticia, Siguridad v Integracion, 
mr. Andin Bikker a entrega no menos di 2 auto modelo di marca 
Ford na Guarda nos Costa. Richard Kramers, encarga cu e 
departamento a tuma e vabi di e mandatario, den presencia di 
sra. Christina Vrausquin di e agencia di Ford na Aruba. 










































Minister a entrega dos auto marca Ford modelo Ranger Rapter 
color preto, cu lo uza pa patruya nos costanan y garantisa cu 
nos fronteranan ta bon sigura. 


E proceso pa adkiri e vehiculonan aki a start na cuminsamento 
di aña. Door di pandemia a tarda un poco cu e proceso pero 
finalmente e aprobacion a bin v awo a entrega e autonan. 
E fondonan pa esaki a bini for di un fondo Presupuestario 
(Begrotingsfonds) institui cu avudo di Gobierno di Hulanda. 








Tres departamento, Cuerpo Policial, DIMAS y Guarda nos Costa 
a uni pa traha hunto den e proyecto aki. Cu e vehiculonan aki 
por promove mas control riba tera, den areanan cu camindanan 
ta malo. 


E intencion ta pa reenforsa e “Kust surveillance” cu tur e 
departamentonan envolvi. Ya caba recientemente GNC a haya 
2 pickup y 2 auto sedan. Pues e team di GNC ta conta awo 
den apenas un par di luna cu 6 vehiculo nobo. 








A percura tambe pa garantisa cu lo bay mantene y service e 
vehiculonan regularmente pa mantene nan den optima forma. 


Minister Andin Bikker ta orguyoso di por a cumpli cu tur e 
logronan aki, den cual a gatantisa cambionan di ley, mas 
personal, mas training, auto y ekiponan necesario pa e 
departamentonan por eherce nan funcion. 

MINISTER DANGUI ODUBER 





Diamars 13 Juli 2021 





Minister Dangui Oduber: 


CARNIVAL CRUISELINES LO YEGA ARUBA CU 
2800 TURISTA 


95% di esnan abordo ta vacuna 


Durante un conferencia di prensa awe na Aruba Ports Authority, 
Minister Dangui Oduber conhuntamente cu CEO di APA sr 
Marc Figaroa a anuncia cu dia 13 di juli 2021 Aruba lo ricibi e 
barco crucero Carnival Horizon cu 2800 pasahero aborde. 


Esaki sigur ta un tremendo noticia pa Aruba su Turismo y 
economia cu ta den pleno recuperacion. Teniendo na cuenta 
cu e pandemia ainda ta presente no solamente na Aruba pero 
mundialmente, Ministerio di Turismo a bin ta haci esfuerso for 
di comienso di afia pa negosha cu lifinan crucero pa yega na 
un acuerdo pa loke ta trata protocolnan di COVID-19 pa asina 
garantisa seguridad pa nos localnan. Den pleno pandemia 
pro activamente minister Oduber y Sr Figaroa a bishita lifianan 
crusero den luna di februari 2021 pa cuminsa papia y delibera 
riba reactivacion di barconan crusero pa Aruba. Awe nos por 
mira e resultadonan di esaki considerando e hecho cu Aruba 
ta un di e prome destinacionnan den henter caribe pa ricibi 
barconan crusero. 


Nos ta sumamente contento cu nos por a logra convence e dos 
lifia nan crucero cu ta Royal Caribbean y Carnival Cruiselines 
pa bin Aruba. Dia 9 di juni ultimo Aruba a ri Celebrity 
Cruiselines, cu a scohe Aruba como su prome destinacion desde 
afia pasa cu Aruba a bai den lockdown y asina mundialmente 
a bin un paro na Turismo Crucero. Mafian, 13 di juli aruba lo ta 
ricibi Carnival Horizon cu 2800 pasahero. Ta premira cu pa afia 
2021 aruba lo ta ricibiendo 69 barco crucero. Esakinan sigur 
ta cifranan positivo pa Aruba cu ta den un afia di pandemia. 
Cu recuperacion di nos Turismo Crucero, APA N.V. lo tin un 
futuro briyante su dilanti y asina lo por continua cu desaroyo y 
upgrade di nos Terminal Crucero. 





Den cuadro di e protocolnan relaciona cu covid-19, un ekipo 
cu ta consisti di APA, ATA, DVG y directie scheepvaart cu 
pa lunas a traha basta duro pa finalisa tur e protocolnan pa 
asina ambos partido esta pais aruba y lifianan crucero por a 
bai di acuerdo cune. Un nota importante ta e hecho cu 95% 
di esnan aborde ta vacuna, claro tin un porcentahe chikito cu 

















no por ta vacuna manera entre otro muchanan. Na banda di 
esaki Carnival Cruiselines mes tin un cantidad limita cu eta 
permiti abordo di e crucero. Aruba ta y keda un destinacion 
preferencial di Carnival Cruiselines. 


Gobierno di Aruba ta sumamente contento y agradecido cu 
esfuersonan haci pa APA N.V. DVG y Ministerio di Turismo pa 
asina logra yega un acuerdo di protocol pa asina Aruba su 
Turismo y Economia por sigui recupera. Minister Oduber ta 
sigui traha y demostra e compromiso pa trece turistanan Aruba 
pa keda contribui na nos crecemento economico. 

Aruba Ports Authority: 

WE ARE SO HAPPY TO HAVE YOU BACK IN OUR PORT ONCE AGAIN 














BON BINI 


= è Turismo 


"Otro logro di ministerio di turismo. 
Danki na APA, ATA, DSA y DVG." 


La 


MINISTER DANGUI ODUBER 

PRESENTACION DI ARUBA TOURISM AUTHORITY 
CONFERENCIA DI PRENSA 12 iin 2021: 

PRESENTACION DI ARUBA TOURISM AUTHORITY 
CONFERENCIA DI PRENSA 12 JULI 2021: 

THE ARUBAN GOVERNMENT INTRODUCES A NEW 
PROGRAM THAT WILL ACCEPT THE SMART HEALTH 
CARD STANDARD TO VERIFY COVID-19 
VACCINATION STATUS FOR ENTRY. 

+ 


n aruba.com/vaccine 

Comision Condecoracion Real Aruba 
“Duna honor na esun(nan) cu merece honor" 
RECORDATORIO OPORTUNIDAD PA ENTREGA 
PROPOSICIONNAN PA CONDECORACION REAL 2022 
DEADLINE TA 6 DI AUGUSTUS 2021 


Aruba a conoce e afia aki un grupo grandi di 33 persona cu 
a ricibi un condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante 
diaranson 26 di mei 2021 pueblo di Aruba por entrega 
proposicionnan pa personanan ricibi un condecoracion Real 
otro aña, na ocasion di celebracion di aña di Rey na april 2022. 


Pa un persona por wordo considera pa haya un condecoracion 
Real mester tene cuenta cu e accento ta cay riba prestacionnan 
particular pa y den comunidad. Tin dos categoria: 
- Trabou boluntario, pues trabounan pa cual e persona no a/ta 
ricibi salario; 
- Prestacionnan particular cu un persona a haci contra 
pago, pues den su trabou. 

E prestacionnan aki mester ta di un caliber y nivel di e 
halto ey cu nan ta 

surpasa locual normalmente ta wordo spera di su trabou 
y mester tin un balor 

excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedor di un condecoracion Real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 26 di mei 2021 na 
balie abou na entrada na Bestuurskantoor 

na Playa, na Bestuurskantoor na San Nicolaas of cerca e 
miembronan di Comision Condecoracion Real Aruba. Tambe 
lo por download e formularionan for di e website di gobierno: 
www.gobierno.aw, www.overheid.aw, www.government.aw 


Mester yena e formularionan di proposicion completamente y 
detayadamente y e persona(nan) of e instancia cu ta haci e 
proposicion ('voorsteller') mester firma esaki. 

E motivacion di e peticion ta di importancia crucial. 

Pa evalua e meritonan di un persona cu ta propone pa 
un condecoracion Real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion Real Aruba ta enfatisa cu otorgamento 











i m — I — 
di un condecoracion Real mester keda un sorpresa pa e 
persona concemi. Pa e motibo ey ta di suma importancia pa 
NO informa e persona concerni cu ta bay haci un peticion pe, 
ni envolvi'e den e proceso di prepara un proposicion. Mester 
haci 
e trabao preparatorio den tur secrecia. Esaki lo evita un 
desapunto den caso cu e condecoracion no ta keda otorga. 





Mester haci e entrega di un proposicion pa un condecoracion 
Real na balie di bestuurskantoor Oranjestad den un envelop 
cera dirigi na Bureau Minister van Algemene Zaken, na 
atencion di Decoratiecommissie Aruba, Bestuurskantoor, L.G. 
Smith Blvd. 76, Oranjestad, Aruba. 

Continuacion PROPOSICIONNAN PA CONDECORACION REAL 2022... 


Proposicionnan pa condecoracionnan 
Real ta wordo trata na Hulanda door di e 
organo cu ta carga 

e nomber di "Nederlandse Kapittel 
voor de Civiele Orden”. Nan ta duna e 
conseho definitivo pa 

cu e condecoracionnan Real y nan ta 
hopi estricto. Por ehempel, den caso 
cu un persona tin tremendo logronan 
pa comunidad, pero e tin por ehempel 
boetnan grave, un persona asina 
lamentablemente 

no ta bin na remarca pa un condecoracion 
Real durante cierto periodo. Por ehempel 
pa un boet durante 

un aña y dependiendo di e cantidad di 
boet durante mas aña. 


Semper mester manda un peticion hopi 
luna adelanta pa por keda cla cu tur 
tramite na Aruba y na Hulanda pa asina e 
personanan por ricibi nan condecoracion 
na luna di april di e siguiente aña. 

E aña aki e ultimo dia pa entrega un 
proposicion pa un condecoracion Real 
pa afia 2022 

ta diabierna 6 di augustus 2021. 


Por fabor tuma nota cu proposicionnan 
incompleto y proposicionnan cu a drenta 
despues 

di diabierna 6 di augustus 2021 
lamentablemente no por wordo trata. 


Aruba tin hopi persona cu ta contribui 
na nos comunidad mediante trabou 
boluntario y personanan 

cu ta destaca realmente den nan trabou. 
Ta deseo di Comision Condecoracion 
Real Aruba pa mira hopi 

di nan ricibi un condecoracion Real na 
2022, mescos cu e aña aki. Ta p'esey un 
peticion na un y tur pa haci un esfuerso pa 
esaki bira realidad y pa asina Aruba por 
honra su hendenan balioso. Comision 
Condecoracion Real Aruba ta spera cu 
pa aña di Rey 2022 tambe comunidad 
lo reacciona cu hopi entusiasmo pa 
reconoce esnan cu ta haci trabou 
importante pa y den nos comunidad. 


Den caso cu tin cualkier pregunta of pa sra. | 
mas informacion por tuma contacto cu e 
miembronan 

di Comision Condecoracion Real Aruba: 


sra. F. Perez-Lopez (tel. 583- 


Nicolaas-Ras (tel. 584- 
8880) 

sra. R. Garrido (cel. 593-1820) 

sr. D. Figaroa (cel. 741-0100) 
Tambe por acerca e comision via e-mail: 
8425) condeco.aruba@gmail.com 
sr. V. Frank (tel. 587-4979) 
sra. N. Anthony (cel. 593-1921) 








Con pa propone un persona? 


Por haci proposicion dor 
di yena dos formulario. 


E formularionan aki ta obtenibel durante 
oranan di oficina na balie di Bestuurskantoor na 
O'stad y San Nicolas. 

Tambe por d 
website di 


wnload e formularionan for di e 

ierno: www.gobierno.aw 
www.overheid.aw 
www.government.aw 





PA MAS INFORMACION POR YAMA OF MANDA E-MAIL: 


sra. F Perez-Lopez | stv. Frank | condeco.aruba@gmail.com 

